World Cup Skiskyting Holmenkollen 2019

**Hei og godt nytt år til dere alle!**

Skiskyttersesongen er i full gang og det blir veldig spennende å se om Johannes klarer å beholde den gule ledertrøya helt fram til sesongen avsluttes i Holmenkollen.
Som kjent blir det fire konkurransedager i år, og som dere ser i programmet lenger ned går konkurransene ganske sent på dagen.
Mange har allerede meldt seg på, men vi trenger mange flere!
Denne infoen blir også lagt ut i portalen så dere som også leser den der trenger ikke melde dere på en gang til. Dere er allerede registrert.
Som vanlig må alle være registrert i frivilligportalen. Dette er blant annet for å ha en fullstendig oversikt over alle frivillige og at det kan gis raske beskjeder til alle ved behov. Denne er også grunnlaget for akkrediteringssystemet.
For dere som har vært med tidligere er det fint om dere bruker tilsendt påmeldingslink fra «world cup Holmenkollen», men om dere ikke har fått/finner denne eller ønsker hjelp til påmelding er det bare å ta kontakt med meg, tlf. 93262923 eller jens.schjerven@gmail.com. Dere kan også sende en mail til harald@skifest.no. Husk da å si i fra at dere skal på skytebanen.
Dere som ikke har vært med tidligere kan bruke følgende påmeldingslink:
<https://skiskyting.mobilise.no/Applicant.aspx?arr=9110865>
Der legger dere først inn personalia, bakgrunn trenger dere ikke skrive noe på, men så er det viktig at dere velger rennkomite og så skytebane for å komme i riktig seksjon. Ta kontakt om dere trenger hjelp. Det er ønskelig at dere er med tre eller flere dager.

**For å få tidlig kontroll på mannskapslistene og fordi jeg er en del på reisefot i februar/mars ber jeg dere melde dere på innen 1. februar.**

Det blir funksjonærmøte med mer utfyllende info på **Eikvang mandag 11 februar kl 19.00.**Mannskapslistene blir publisert på www.simostranda.no etter funksjonærmøtet.World cupen i Holmenkollen er den viktigste dugnaden for klubben og det blir gitt full opplæring i alle arbeidsoppgaver så det er ikke skummelt å være med. Det er dessuten fantastisk moro å oppleve verdens beste skiskyttere fra orkesterplass på skytebanen. I tillegg er det en veldig sosial og spennende dugnad så alle klubbens medlemmer oppfordres til å bli med!

**Frivilligklær:**Vi skal bruke de samme klærne som de to siste årene, dvs den lyseblå jakka. For dere som ikke har denne vil det bli anledning til å kjøpe klespakka som består av jakke, fleecegenser og lue for 399,- enten på et kick-off i Oslo 4 mars eller på hotellet i arrangementsuka. Det er ikke krav om å kjøpe klærne.

**Programmet på skytebanen for årets World Cup i Holmenkollen:**Gjør oppmerksom på at tidene kan justeres.
Young Star blir gjennomført rett etter damenes sprint på torsdag 21. mars.

|  |  |  |  |  |  |
| --- | --- | --- | --- | --- | --- |
| **Dag** | **Rigg (ca tider)** | **Konkurranse** | **Innskyting** | **Trening** | **Buss (ca tider)** |
| Lørdag 16.mars | 10.00 – 16.00 |  |  |  |  |
| Søndag 17. mars | 10.00 – 16.00 |  |  |  |  |
| Mandag 18. mars | 10.00 – 16.00 |  |  | Løyper åpne mot Frognerseteren. |  |
| Tirsdag 19. mars | 09.30 Oppmøte lang dag |  |  | 12.30-14.30 Trening Herrer15:30-17.30 Off. Trening Damer |  |
| Onsdag 20. mars | 10.30 Oppmøte lang dag |  |  | 12.30-14.30 Trening Damer15.30-17.30 Off. Trening Herrer |  |
| Torsdag 21. mars | 09.30 Oppmøte lang dag | 16.30-17.45 Sprint Damer  | 15.30 - 16.20 Damer | 12.00-13.30 Trening Herrer | Ca 13.45 fra Eikvang |
| Fredag 22. mars | 09.30 Oppmøte lang dag | 16.30 – 17.45 Sprint Herrer  | 15.30 – 16.20 Herrer | 12.00-13.30 Trening Damer | Ca 13.45 fra Eikvang |
| Lørdag 23. mars | 11.30 Oppmøte lang dag | 15.00 – 15.40 Jaktstart Damer 17.15 – 17.55 Jaktstart Herrer  | 14.15 – 14.4516.30 – 17.00 |  | Ca 12.15 fra Eikvang |
| Søndag 24. mars | 11.00 Oppmøte lang dag | 13.45 – 14.30 Fellesstart Damer 16.30 – 17.15 Fellesstart Herrer  | 13.00 – 13.3015.45 – 16.15 |  | Ca 11.00 fra Eikvang |

Jeg gleder meg masse til å se dere alle til en spennende world cup avlutning i Holmenkollen!

Mvh
Jens Schjerven
Tlf. 93262923
Mail: jens.schjerven@gmail.com